Nije čuo za Hipokrata? 'Neću ga operirati, ionako će umrijeti'

Neću ja to operirati, ionako će taj pacijent umrijeti, stravično je objašnjenje liječnika kojem stariji muškarac s malignim oboljenjem nije bio adekvatan za operacijski stol

<p><b>Splitski ortoped</b> koji je trebao operirati prijelom natkoljenične kosti na <b>teško bolesnom starijem pacijentu,</b> <b>odbio </b>je to učiniti na Stručnom kolegiju Odjela za ortopediju <b>KBC-a Split </b>u petak. <br/></p><p>- <b>Neću ja to operirati, ionako će taj pacijent umrijeti </b>- rekao je, a doznaje <a href="http://www.slobodnadalmacija.hr/Hrvatska/tabid/66/articleType/ArticleView/articleId/236156/Default.aspx" rel="" title="">Slobodna Dalmacija</a>. Objašnjenje mu je bilo da ga čekaju pacijenti koje je naručio na operaciju. </p><p>Pacijent, kojega je odbio operirati <b>ima 75 godina i ima malignu bolest</b>. Muškarac je bio u strašnim bolovima. Na sreću, drugi liječnici prisjetili su se Hipokrata i operirali pacijenta. </p><p>Šef splitske ortopedije <b>dr. Željko Matutinović</b> nije ništa želio komentirati dok ne dobije dozvolu sanacijskog upravitelja KBC Split, <b>dr. Kolje Poljaka</b>. Kasnije se i on oglasio kako je tražio službeno pisano izvješće sa spornog sastanka nakon kojeg će provesti istragu i odlučiti o eventualnim sankcijama.</p>